На 25.09.2026 г., петък, от 10:00 часа в офиса на Български фармацевтичен съюз - София, бул. „Драган Цанков“ 36, Интерпред, офисблок А, ет.1, офис 107А
на Световния ден на фармацевта

ПРЕСКОНФЕРЕНЦИЯ НА БЪЛГАРСКИ ФАРМАЦЕВТИЧЕН СЪЮЗ
на тема
БФС и нормативната уредба в България
[bookmark: _GoBack]или
Какво и защо БФС иска да се промени в Закона за лекарствените продукти в хуманната медицина?

25-ти септември e Световният ден на фармацевта. На този ден през 1912 г., преди 114 години, е създадена Международната фармацевтична федерация (FIP), в която към момента членуват над четири милиона фармацевти, стотици Национални фармацевтични организации, включително БФС и много академични институции. 
Темата на Световния ден на фармацевтите през 2026 г. е: „Укрепване на ролята на фармацевтите за по-здраво бъдеще“ и с нея се подчертава, че аптеката е здравно заведение, в което се извършват множество дейности и услуги в полза на общественото здраве, като проследяване и оптимизация на лечението на пациентите, ваксинация, включване на пациентите в скрининг и много други, освен просто доставката, съхранението и отпускането на лекарствени продукти, медицински изделия, диетични храни и хранителни добавки.
Днес има много въпроси, на които ще отговорим на пресконференцията: 
· Какво е състоянието на аптеките и фармацевтите? 
· Има ли предизвикателства при контрола над аптеките?
· Какво и защо очакваме да се промени в нормативната уредба, за да се подобри достъпа на пациентите до лекарствени продукти и фармацевтични услуги и дейности?
Ще акцентираме върху достъпа до лекарства и фармацевтични услуги:
· Състояние на работната сила във фармацията – налични фармацевти, аптеки и колко са достатъчно
· Проектопромени в Закона за лекарствените продукти в хуманната медицина (ЗЛПХМ) – какво и защо се предлага, какво и защо предлагаме да се допълни и прецизира.
· Какви услуги и дейности се извършват от фармацевтите в аптеките по света, но не и в България и с какво това допринася за общественото здраве
Ще обсъдим и ще отговаряме на въпроси, свързани с всичко, което ви интересува и е в обхвата на нашите опит, знания и умения. 

Участници: 
Маг.- фарм. Димитър Маринов – Председател на УС на БФС
Маг.- фарм. Светослав Крумов - Главен секретар на БФС
Маг. - фарм. проф. Христина Лебанова, дф – Председател на Комисията по качество на БФС, декан на Факултет Фармация – МУ Плевен

Очакваме Ви!

Управителен съвет на Български фармацевтичен съюз

